أي من الأعراض تستدعي الشك أنني مصابة بالاضطراب ثنائي القطب ويجب عليّ الذهاب للطبيب حينها حيث أنها من الممكن أن تكون أعراض اكتئاب عادية
١- نشوة أو ارتفاع غير مبرر وغير متسق في الحالة المزاجية: ضحك ونزار وتنكيت، نفس الموود بتاع بتاع محمود عبدالعزيز في فيلم الكيف. "مش بهزر :/" لو ده موجود هنجمع علامتين من اللي جي. أو قلق شديد. هنا لازم نجمع ٣ علامات كمان. ٢- عدم الرغبة في النوم "وليس الأرق أو عدم الاستطاعة" واللي ممكن تزيد عن الـ٤٨ ساعة وبعدها ممكن ساعتين نوم يكفوه. ٣- انتفاخ الذات، والإحساس بأهمية مبالغ فيها للنفس، وغالباً عكس الطبيعي بالنسبة له. ٤- إفراط في الكلام، بشكل غير مقبول "راديو واتفتح" وممكن من كتر تسارع الأفكار في دماغ الشخص ميقدرش يحافظ على ترابط الأفكار، فيقولوا ده عمال يقلب في القديم والجديد. ٥- الارتفاع الزائد في الأنشطة الموجهة "النشاط البدني أو/و الجنسي" والتخطيط لأهداف أبعد من مستطاعه. ٦- الدخول في أنشطة او سلوكيات خطرة على الذات أو الآخرين.